# KimDaBa seadistamine

Menüükäsk Seadistused|KimDaBa seadistamine... avab valikute dialoogi ning käesolevas peatükis tutvustamegi selle võimalusi.

## Üldised valikud

Üldiste valikute kaarti näitab , mida me nüüd lahti seletame.

### Üldised valikud

Pisipildi suurus

  See määrab pisipiltide suuruse vastavas vaates (vt. ). Suurus määratakse maksimaalse laiuse ja kõrgusega, proportsioon säilitatakse.

Uute failide ajatemplite usaldamine

  Käivitamisel otsib KimDaBa baaskataloogis pilte. Uute piltide leidmisel võib rakendus määrata piltide vanuseks failide vanuse. See on siiski mõistlik vaid digikaameraga tehtud fotode korral, millisel juhul aparaat salvestab vajaliku daatumi (võrdle seda näiteks fotode skaneerimisega, kus faili kuupäev ei näita sugugi pildi loomise aega, vaid ainult skaneerimise hetke).

Maks. näidatavaid pilte lehekülje kohta

  Kui lased näidata pisipilte suurusega 128, võtab iga pisipilt mälus enda alla 128 x 128 x 4 baiti = 64 Kb. Kui pisipildivaates näidata näiteks 2000 pilti, tähendab see mälule koormust 2000 x 64 Kb = 125 Mb. Kui see sind veel ei hirmuta, siis proovi korrutada näiteks 20 000 pildiga. Pealegi ei ole 2000 pildi näitamine niikuinii mõistlik, sest nii suurt monitori ei olegi olemas ja kui ka oleks, jäävad hätta sinu silmad. Seepärast on mõistlik siin piirata lehekülje kohta näidatavate piltide arvu.

Automaatne salvestamine

  KimDaBa salvestab automaatselt just nii sageli, kui sa siin määrad.

Vaataja suurus

  Siin saab määrata vaataja algse suuruse (vt. ). Seda salvestades arvestab KimDaBa ka sinu monitori resolutsiooniga, nii et sul võib olla erinev väärtus sülearvuti ning suure monitoriga lauaarvuti jaoks.

## Valikugrupid

Juba kirjeldas, kuidas määrata igale pildile erinevaid omadusi, sealhulgas gruppi `Inimesed`, `Kohad` või `Võtmesõnad`. Võimalik on aga luua ka omaenda gruppe, näiteks `Mäed`, `Loomad` või `Albumid`, mida saabki siin ette võtta.

Allpool näitab dialoogi, kus saab määrata gruppe. Igale grupile saab anda pealdise ja ikooni.

### Valikugruppide seadistamine

## Liikmete grupid

Las Vegas, San Francisco, Los Angeles ja California asuvad kõik USA-s ning sealjuures asuvad San Francisco ja Los Angeles Californias.

Selle asemel, et määrata iga pildi puhul, et tegemist on San Franciscoga, see tähendab San Franciscoga Californias USA-s, võib `liikmete grupi` seadistustedialoogis määrata, et San Francisco ja Los Angeles asuvad Californias ja viimane omakorda USA-s. Sellisel juhul pakub sirvija () lisaks tavapärastele gruppidele sulle veel USA ja California gruppe. Kui nüüd valid näiteks California, näed San Francisco, Los Angelese jne. pilte.

Sirvija aken, nagu seda näitab , on USA grupiga. Spetsiaalne ikoon annab märku, et tegemist on sinu enda defineeritud grupiga.

### Sirvija USA grupiga

Liikmete gruppide seadistustedialoogi näitab . Ülal asub liitkast, kus saab määrata, millist valikugruppi seadistada. Vasakul asub nimekiri olemasolevate liikmete gruppidega ning paremal parajasti valitud grupi liikmed.

### Liikmete gruppide seadistamine

Uue grupi lisamiseks klõpsa allasuvat nuppu `Lisa grupp`.

Nagu ülal näha, võib liikmete grupp omakorda sisaldada liikmete gruppe, nii et grupis USA võib sisalduda näiteks grupp California.

Piltide omaduste määramisel (vt. ) on liikmete grupid näha teiste gruppide kõrval nimekirjakastis, kus saab määrata, et antud pilt on tehtud näiteks USA-s.